









Проект!
Д О Г О В О Р 

за възлагане на обществена поръчка

Днес, .............201...... година в град Смолян, между:

1. „В и К” ЕООД, със седалище в град Смолян и адрес на управлението ул. „П. Р. Славейков”№ 2, ЕИК 830166530, за контакти – тел. 0301 / 6 25 98, представлявано от инж. Мариян Христов Николов – управител и Севда Хаджиева – р-л направление Финанси, наричано по-долу в договора „ВЪЗЛОЖИТЕЛ”, от една страна и
2. ..........................................................................................................., със седалище в ...............................и адрес на управлението ………............................, вписано в Търговския регистър при Агенция по вписванията с ЕИК .............................................., представлявано от ...................................  в качеството му на .................................................................., наричано по-долу в договора „ИЗПЪЛНИТЕЛ”,

на основание чл.112, ал.1 от Закона за обществените поръчки във връзка с чл.318 и следващите от Търговския закон, след проведена процедура „публично състезание“ за възлагане на обществена поръчка с предмет „Доставка на тръби от полиетилен висока плътност за питейно водоснабдяване с диаметри от Ф 25 до Ф 450“ (наричана по-долу „процедурата“), се сключи настоящият договор при следните условия:
І. ПРЕДМЕТ НА ДОГОВОРА
1. С този договор ВЪЗЛОЖИТЕЛЯТ възлага на ИЗПЪЛНИТЕЛЯ а последният се задължава да му доставя и продава при специалните условия и изисквания на ВЪЗЛОЖИТЕЛЯ, посочени в документацията за обществената поръчка и предложените от ИЗПЪЛНИТЕЛЯ, .............................., наричани по-долу „стока/стоки“ по вид, количество, качество и цени, съгласно приложения № 1 и № 2 към договора.

ІІ. ЦЕНА И НАЧИН НА ПЛАЩАНЕ
     
Чл. 2 (1)  Общата стойност на договора се формира на база единичните цени и заявените от ВЪЗЛОЖИТЕЛЯ количества за срока на договора.
          
(2) Единичните цени на стоките, предмет на поръчката са посочени в приложение № 2 от ДОГОВОРА). 


(3) Плащането на отделните доставки се извършва от  ВЪЗЛОЖИТЕЛЯ  въз основа на надлежно оформена данъчна фактура и приемо-предавателен протокол (ППП) съгласно чл.4, ал. 1 от ДОГОВОРА от страна на  ИЗПЪЛНИТЕЛЯ в срок до 30 (тридесет) календарни дни. 
          
(4) Плащането се извършва в български лева с платежно нареждане по  банкова сметка, посочена от ИЗПЪЛНИТЕЛЯ в платежния документ.
(5) Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него след представяне на доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях дейности. 

IІI. СРОК И МЯСТО НА ИЗПЪЛНЕНИЕ
      Чл. 3. (1)  Настоящият Договор влиза в сила от ............................... и се сключва  за  срок от 24 (двадесет и четири месеца) от датата на влизането му в сила.

(2) Място на   изпълнение на поръчката – складовата база на  ВЪЗЛОЖИТЕЛЯ в град Смолян.
ІV. ПРЕДАВАНЕ И ПРИЕМАНЕ НА ИЗПЪЛНЕНИЕТО
Чл. 4 (1) Приемането и предаването на стоките, предмет на поръчката се извършва по вид, количество и спецификация с приемо-предавателен протокол (ППП), подписан от представители на двете страни, който се изготвя от ИЗПЪЛНИТЕЛЯ в два оригинални екземпляра.

(2) Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя. 

(3) За дата на доставката се приема датата на двустранно подписания ППП.

(4) Доставката на стоките следва да се извърши в работните дни от седмицата в рамките до 17:00 часа на работния ден. ИЗПЪЛНИТЕЛЯТ е длъжен да уведоми  ВЪЗЛОЖИТЕЛЯ за датата и часа на доставката най-малко 24 (двадесет и четири) часа предварително. 

(5) Правото на собственост върху стоката преминава от ИЗПЪЛНИТЕЛЯ към ВЪЗЛОЖИТЕЛЯ с подписване на ППП по предходната алинея.

(6) При констатирани явни недостатъци страните съставят констативен протокол в тридневен срок от доставката. При скрити недостатъци срокът започва да тече от датата на констатирането им от ВЪЗЛОЖИТЕЛЯ. Ако ДОСТАВЧИКЪТ не изпрати свой представител или е налице разногласие между тях, протоколът се съставя от лаборатория, акредитирана от Изпълнителна агенция „Българска служба за акредитация“, за изпитване на съответните изделия, а именно: ..................  Констатациите в него са задължителни за страните.

(7) Рекламациите се предявяват в 20-дневен срок от съставяне на протокола по предходната алинея, като плащане по рекламираната пратка не се извършва до изясняване на случая и вземане на решение.

(8) Гаранционният срок на стоките е ............................... години, считано от датата на монтажа (полагането).

(9) ВЪЗЛОЖИТЕЛЯТ има правото не повече от веднъж на два месеца да изпраща доставени от ДОСТАВЧИКА стоки за контролен анализ от лаборатория, акредитирана от Изпълнителна агенция „Българска служба за акредитация“, като уведоми ДОСТАВЧИКА за това. Конкретните изделия, подлежащи за анализ се определят в момента на тяхната доставка в склада на ВЪЗЛОЖИТЕЛЯ в присъствието на представители на двете страни. Анализът се извършва за сметка на ДОСТАВЧИКА.


V. ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл. 5. (1) ВЪЗЛОЖИТЕЛЯТ има право:
1. да изисква от ИЗПЪЛНИТЕЛЯ да изпълнява в срок и без отклонения съответните доставки съгласно Техническата спецификация на обществената поръчка;
2. да  извършва проверка във всеки момент от изпълнението на договора относно качество, количества,  технически параметри и други обстоятелства, касаещи изпълнението на ДОГОВОРА; 

3. да прави рекламации при установяване на некачествени доставки, които не са в съответствие с техническата спецификация и с техническото  предложение на ИЗПЪЛНИТЕЛЯ;


4. да изисква от ИЗПЪЛНИТЕЛЯ   да  сключи  и  да му  представи  договори за подизпълнение с посочените в офертата му подизпълнители (ако е посочил такива). 

(2) ВЪЗЛОЖИТЕЛЯТ  се задължава:

1.  да  окаже  необходимото съдействие на ИЗПЪЛНИТЕЛЯ  за изпълнение на ДОГОВОРА.

2. да  заплати  на   ИЗПЪЛНИТЕЛЯ   за извършените от него и приети от ВЪЗЛОЖИТЕЛЯ 

доставки  в  сроковете  и  при условията, уговорени в ДОГОВОРА.

3. да  не   разпространява   под   каквато  и  да  е  форма  всяка  предоставена   му   от ИЗПЪЛНИТЕЛЯ информация,  имаща характер на търговска тайна и изрично упомената  като такава в представената от него техническа оферта.


(3) Правилото  по предходната  точка не се прилага по отношение на задължителната информация, която ВЪЗЛОЖИТЕЛЯТ следва да публикува в „Профила на купувача”, съобразно  реда,  предвиден в ЗОП.


VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ
     Чл. 6. (1) ИЗПЪЛНИТЕЛЯТ има право:


1. да  получи уговореното възнаграждение при условията и в сроковете, посочени в настоящия договор; 


2. да  получава цялата  информация и съдействие от ВЪЗЛОЖИТЕЛЯ, необходими за осъществяване предмета на ДОГОВОРА.

(2) ИЗПЪЛНИТЕЛЯТ е длъжен:


1. да изпълни поръчката качествено, в съответствие с Приложение № 1  към ДОГОВОРА;
 
2. да сключи договор/договори за подизпълнение с посочените в офертата му подизпълнители в 5-дневен срок от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок от сключването му (когато е приложимо); 
 
3. при поискване от ВЪЗЛОЖИТЕЛЯ да обособи консигнационен склад за определени видове от стоките, предмет на този договор на територията на складовата база на ВЪЗЛОЖИТЕЛЯ в град Габрово.  


4. при поискване от ВЪЗЛОЖИТЕЛЯ, да предостави електронен каталог на стоките, предмет на договора.

(3) ИЗПЪЛНИТЕЛЯТ и лицата, определени от него да извършат доставките, предмет  на ДОГОВОРА, се задължават за срока на действието му и в срок от 2 (две) години след неговото изпълнение, разваляне или прекратяване, да не разкриват пред трети лица информацията, станала им известна във връзка с изпълнението на ДОГОВОРА и/или представляваща търговска или служебна тайна за ВЪЗЛОЖИТЕЛЯ, освен с неговото предварително писмено съгласие. ИЗПЪЛНИТЕЛЯТ носи солидарна отговорност за причинените вреди с лицето, предоставило съответната конфиденциална информация.
VІІ. ГАРАНЦИЯ ЗА ИЗПЪЛНЕНИЕ
Чл. 7 (1) ИЗПЪЛНИТЕЛЯТ гарантира изпълнение на произтичащите от настоящия договор свои задължения с гаранция за добро изпълнение в размер на ....... (.................................) лева, представляваща 2 % от  прогнозната  стойност на общата договорена цена, представена преди подписването на този договор.

(2) ВЪЗЛОЖИТЕЛЯТ задържа и се удовлетворява от гаранцията, когато ИЗПЪЛНИТЕЛЯТ системно не изпълнява някое от задълженията си по договора, както и когато прекъсне или забави някое от задълженията си по договора с повече от три работни дни.
 
(3) ВЪЗЛОЖИТЕЛЯТ има право да усвои сумата от гаранцията, без това да го лишава  от правото да търси обезщетение за претърпени вреди. 

(4) При липса на възражения по изпълнението на договора ВЪЗЛОЖИТЕЛЯТ освобождава  гаранцията по чл.7, ал.1 от същия в срок от двадесет календарни дни от датата на последното плащане по договора и без да дължи лихви за периода, през който средствата законно са престояли при него. 

(5) Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора  в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

 
VІІІ. НЕИЗПЪЛНЕНИЕ. ОТГОВОРНОСТ
          
Чл. 8. (1) При забава на ВЪЗЛОЖИТЕЛЯ при плащането на ИЗПЪЛНИТЕЛЯ, той дължи неустойка в размер на 0,1 % (нула цяло, една десета на сто) от размера на неплатената цена на доставените стоки за всеки просрочен ден, но не повече от 30 % от тази стойност.

(2)  В случай на забавяне при изпълнението на доставка по договора ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,1 % (нула цяло, една десета на сто) от стойността на недоставеното количество стоки за всеки просрочен ден, но не повече от 30 % от тази стойност.


(3) Заплащането   на   неустойката  по  предходната  алинея се извършва  в срок до 10 (десет) календарни дни, след като ИЗПЪЛНИТЕЛЯТ  бъде писмено уведомен от ВЪЗЛОЖИТЕЛЯ за техния размер.
           
(4) Изплащането   на   неустойката  не лишава изправната  страна от правото да търси реално изпълнение и обезщетение за претърпени вреди.
            ІХ. НЕПРЕДВИДЕНИ ОБСТОЯТЕЛСТВА
Чл.9. (1) Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила. 

(2) В случай че страната, която е следвало да изпълни свое задължение по договора, е била в забава, тя не може да се позовава на непреодолима сила. 

(3) Страната, засегната от непреодолима сила, е длъжна да предприеме всички действия с грижата на добър стопанин, за да намали  до минимум понесените вреди и загуби, както и да уведоми писмено другата страна в седем-дневен срок  от настъпването на непреодолимата сила. При неуведомяване се дължи обезщетение за настъпилите от това вреди. 

(4) Докато трае непреодолимата сила, изпълнението на задълженията на свързаните с тях насрещни задължения се спира.
 
Х. ПРЕКРАТЯВАНЕ НА ДОГОВОРА


Чл.10. (1) Настоящият договор се прекратява:


1. с изтичане на срока, за който е сключен; 


2. по взаимно съгласие между страните, изразено в писмена форма; 


3. при виновно неизпълнение на задълженията на една от страните по ДОГОВОРА - с 10-дневно  писмено предизвестие от изправната до неизправната страна; 

4. при констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;


5. при достигане на нормативно определения праг за тази категория доставки определена в документацията към процедурата, а именно  450 000 лв. (четиристотин и петдесет хиляди лева) без ДДС; 


6. когато са настъпили съществени промени във финансирането на обществената поръчка – предмет на ДОГОВОРА, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление веднага след настъпване на обстоятелствата.


(2) ВЪЗЛОЖИТЕЛЯТ може да прекрати ДОГОВОРА без предизвестие:

1. по реда на чл.73 от ППЗОП; 

2. когато ИЗПЪЛНИТЕЛЯТ забави изпълнението на някое от задълженията си с повече от пет работни дни;  не отстрани в разумен срок, определен от ВЪЗЛОЖИТЕЛЯ, констатирани нередности;  не изпълни точно някое от задълженията си по ДОГОВОРА; използва подизпълнител, без да е декларирал това в офертата си, или ползва подизпълнител, различен от посочения в офертата му; бъде обявен в несъстоятелност или когато е в производство по ликвидация.


(3) ВЪЗЛОЖИТЕЛЯТ може да прекрати ДОГОВОРА едностранно с  10-дневно писмено предизвестие, без дължими неустойки и обезщетения и без необходимост от допълнителна обосновка.  Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и приети от ВЪЗЛОЖИТЕЛЯ дейности по изпълнение на ДОГОВОРА. 
ХІ. ЗАКЛЮЧИТЕЛНИ РАЗПОРЕДБИ

Чл.11.   Изменение  на   сключен   договор  за  обществена   поръчка  се допуска  по изключение, при условията на чл.116 от ЗОП.
            
Чл.12. (1) Всички съобщения, предизвестия и нареждания, свързани с изпълнението на този договор, разменяни между  страните, са валидни когато са изпратени по пощата с обратна разписка, по факс, електронна поща или предадени чрез куриер срещу подпис на приемащата страна. 
 
Съобщенията ще се получават на следните адреси:

за ВЪЗЛОЖИТЕЛЯ: град Смолян, ул.„П.Р.Славейков“ № 2, факс: 0301/6 26 29, e-mail: vik_sm@abv.bg
за ИЗПЪЛНИТЕЛЯ: ................................................................................................................
         
(2)  Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на този адрес.
 
Чл.13. Всички спорове по този договор  ще се уреждат чрез преговори между страните, а 

при непостигане на съгласие – ще се отнасят за решаване от компетентния съд  в Република България.
  
Чл.14. За  неуредените  в  настоящия   договор   въпроси  се  прилагат  разпоредбите на 

действащото законодателство на Република България.
  
Чл.15. Нищожността   на някоя  клауза  от  настоящия договор не води  до нищожност на 

друга клауза или на ДОГОВОРА като цяло.
         
Чл.16. Всички допълнително възникнали въпроси след подписването на ДОГОВОРА и свързани с неговото изпълнение ще се решават от двете страни в дух на добра воля с двустранни писмени споразумения, които не могат да променят или допълват елементите на ДОГОВОРА в нарушение на чл. 116 от ЗОП.


Чл.17. Нито   една   от  страните  няма  право  да  прехвърля  правата  и  задълженията, произтичащи от ДОГОВОРА на трета страна, освен в случаите по чл.116 ал.(1) т.4 от ЗОП.


Неразделна част от настоящия договор са:
Приложение № 1 – Техническа спецификация на стоките, предмет на договора;

Приложение № 2 – Ценово предложение на ИЗПЪЛНИТЕЛЯ.

Настоящият Договор се състави и подписа в два еднообразни екземпляра - по един за всяка от страните.
Възложител: ………………….                    Изпълнител: …………………….

           (инж. Мариян Николов)                                    (………………………….)

   Управител на „ВиК“ ЕООД гр. Смолян

Р-л „Финанси“ : ………………………

                     (Севда Хаджиева) 

Юрист консулт: ……………………

